**Život uz korona virus**

Sve je teklo kako treba, sve do 13. ožujka 2020. Zatvorila nas je bolest po imenu Covid-19. U naše živote došlo je *novo normalno*: *online* nastava, zabranjeno kretanje i kontakti s drugim ljudima. Osjećala sam se kao u kavezu, pritisak me stjerao u kut.

Vratili smo se u školske klupe uz epidemiološke mjere. Teško ih se pridržavati unutar zatvorenog prostora. Učitelji muče muku i pokušavaju nam pomoći na sve moguće načine da nam bude lakše. Ponekad me bude i strah kada čujem koliko ljudi ima zaraženih samo u Hrvatskoj.

U sadašnjoj situaciji teško se snaći, ali je puno lakše nego u *online* nastavi. Ovdje slušam i gledam predavanje svojih učitelja, a u nastavi na daljinu sam morala sve sama shvaćati i rješavati, bez pomoći.

Ima i onih nevjernih Toma i misle si:,, Što je ta korona, što ona nama može?'' Ne razumiju da će, ako se ne osvijeste, završiti isto kao onih 2 milijuna umrlih!

Budite odgovorni za svoj život, ali i za druge!

*Lorena Dernaj, 7.b*